Toshkentdagi Rim-katolik cherkovida bayram messasi bo‘lib o‘tdi

14-iyun kuni Toshkentdagi Rim-katolik cherkovida bayram messasi bo‘lib o‘tdi. Bu haqda O’zbekiston Respublikasi Vazirlar Mahkamasi huzuridagi din ishlari bo’yicha qo’mita rasmiy sayti xabar qilmoqda.

Mazkur bayram tadbiri Toshkentdagi Rim-katolik cherkovining 15 yilligi, O‘zbekistonda apostollik administraturasi Rim papasi qarori bilan tasdiqlanganining 10 yilligiga bag‘ishlandi.
Bayram ibodat messasi dindor va mehmonlar tomonidan ko‘tarinki kayfiyatda o‘tkazildi.
Tashrif buyurgan mehmonlar O‘zbekistonda diniy erkinlik, ibodatxonalarda yaratilgan sharoitlar uchun o‘z minnatdorchiliklarini bildirdi.
Bayram tadbirida Din ishlari bo‘yicha qo‘mita, O‘zbekiston Respublikasi Adliya vazirligi hamda diplomatik korpus vakillari ishtirok etdi.